ddrg/super_eurlex huggingface dataset:
94/1067/Euratom: Neuvoston päätös, tehty 15 päivänä joulukuuta 1994, energiaperuskirjaa koskevan sopimuksen väliaikaisen soveltamisen hyväksymisestä komission Euroopan atomienergiayhteisön puolesta tekemällä päätöksellä



Virallinen lehti nro L 380 , 31/12/1994 s. 0113 - 0113

Suomenk. erityispainos Alue 12 Nide 3 s. 0161

Ruotsink. erityispainos Alue 12 Nide 3 s. 0161



NEUVOSTON PÄÄTÖS, tehty 15 päivänä joulukuuta 1994, energiaperuskirjaa koskevan sopimuksen väliaikaisen soveltamisen hyväksymisestä komission Euroopan atomienergiayhteisön puolesta tekemällä päätöksellä (94/1067/Euratom) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen alakohdan, ottaa huomioon komission esittämän neuvoston päätösehdotuksen(1), sekä katsoo, että Euroopan yhteisöt ja niiden jäsenvaltiot ovat allekirjoittaneet Euroopan energiaperuskirjan 17 päivänä joulukuuta 1991, Euroopan energiaperuskirjan allekirjoittajat ovat sitoutuneet tekemään sopimuksen energiaperuskirjasta antaakseen mainitussa peruskirjassa ilmaistuille periaatteille ja tavoitteille varman ja sitovan kansainvälisen oikeudellisen kehyksen, Euroopan energiaperuskirjan toteuttaminen on olennaisen tärkeää Euroopan tulevaisuudelle, koska sen avulla Itsenäisten valtioiden liiton jäsenvaltiot ja Keski- ja Itä-Euroopan maat voivat kehittää energiamahdollisuuksiaan ja parantaa huollon varmuutta, on tarpeen vahvistaa yhteisön aloitteellisuutta ja keskeistä asemaa siten, että se osallistuu täysimääräisesti energiaperuskirjan täytäntöönpanoon, energiaperuskirjaa koskevan sopimuksen väliaikainen soveltaminen auttaa toteuttamaan Euroopan atomienergiayhteisön tavoitteita, ja Euroopan atomienergiayhteisön olisi sovellettava energiaperuskirjasta tehtyä sopimusta väliaikaisesti, ON PÄÄTTÄNYT SEURAAVAA: 1 artikla Hyväksytään, että Euroopan atomienergiayhteisö soveltaa väliaikaisesti sopimusta energiaperuskirjasta niiltä osin, kuin yhteisö on toimivaltainen tässä sopimuksessa määrätyistä asioista. Sopimusteksti on tämän päätöksen liitteenä(2). 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 15 päivänä joulukuuta 1994. Neuvoston puolesta Puheenjohtaja A. MERKEL (1) EYVL N:o C 372, 28.12.1994, s. 16 (2) EYVL N:o L 380, 31.12.1994, s. 24
94/859/EY: Komission päätös, tehty 20 päivänä joulukuuta 1994, yhteisön taloudellisesta lisätuesta yhteisön avian influenssan vertailulaboratorion Central Veterinary Laboratory, Addlestone, Yhdistynyt kuningaskunta, toimintaan



Virallinen lehti nro L 352 , 31/12/1994 s. 0068 - 0068

Suomenk. erityispainos Alue 3 Nide 64 s. 0218

Ruotsink. erityispainos Alue 3 Nide 64 s. 0218



KOMISSION PÄÄTÖS, tehty 20 päivänä joulukuuta 1994, yhteisön taloudellisesta lisätuesta yhteisön avian influenssan vertailulaboratorion Central Veterinary Laboratory, Addlestone, Yhdistynyt kuningaskunta, toimintaan (94/859/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 28 artiklan, sekä katsoo, että yhteisön toimenpiteistä avian influenssan torjumiseksi 19 päivänä toukokuuta 1992 annetun neuvoston direktiivin 92/40/ETY(3) 15 artiklan säännösten mukaisesti Central Veterinary Laboratory, Addlestone, Yhdistynyt kuningaskunta, on valittu avian influenssan vertailulaboratorioksi, komission päätöksen 93/689/EY(4) mukaisesti taloudellista tukea on jo annettu Central Veterinary Laboratorylle, Addlestone, Yhdistynyt kuningaskunta, ja Euroopan yhteisö ja tämä laboratorio ovat tehneet sopimuksen vuodeksi; tämän sopimuksen voimassaoloa olisi pidennettävä vuodella ja säädettävä taloudellisesta lisätuesta, jotta vertailulaboratorio pystyy jatkamaan sille direktiivin 92/40/ETY liitteessä V vahvistettuja toimia ja tehtäviä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää direktiivin 92/40/ETY 15 artiklassa nimetylle yhteisön vertailulaboratorio Central Veterinary Laboratorylle taloudellista lisätukea enintään 80 000 ecua. 2 artikla 1 Edellä 1 artiklan mukaisesti päätöksessä 93/689/EY tarkoitettua sopimusta pidennetään vuodella. 2 Maatalouden pääjohtajalla on lupa allekirjoittaa sopimuksen lisäys Euroopan yhteisöjen komission puolesta. 3 Edellä 1 artiklassa määrätty taloudellinen tuki maksetaan vertailulaboratoriolle päätöksessä 93/689/EY tarkoitetussa sopimuksessa määrättyjen yksityiskohtaisten sääntöjen mukaisesti. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1994. Komission puolesta René STEICHEN Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 167, 22.6.1992, s. 1 (4) EYVL N:o L 319, 21.12.1993, s. 52
94/960/EY: Komission päätös, tehty 28 päivänä joulukuuta 1994, valvontamenetelmistä nautakarjan virallisesti luomistaudista vapaan aseman säilyttämiseksi Suomessa



Virallinen lehti nro L 371 , 31/12/1994 s. 0025 - 0025

Suomenk. erityispainos Alue 3 Nide 64 s. 0241

Ruotsink. erityispainos Alue 3 Nide 64 s. 0241



KOMISSION PÄÄTÖS, tehty 28 päivänä joulukuuta 1994, valvontamenetelmistä nautakarjan virallisesti luomistaudista vapaan aseman säilyttämiseksi Suomessa (94/960/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna neuvoston direktiivillä 94/42/ETY(2), ja erityisesti sen 3 artiklan 13 kohdan, sekä katsoo, että yli 99,8 prosenttia Suomen nautakarjoista on julistettu virallisesti luomistaudista vapaaksi direktiivin 64/432/ETY 2 artiklan e kohdan mukaan ja on täyttänyt tämän luokituksen saamisen edellytykset vähintään kymmenen vuoden ajan; yhtään Brucella-infektiosta johtunutta luomistapausta ei ole todettu vähintään kolmeen vuoteen, tämän luokituksen säilyttämiseksi on tarpeen toteuttaa riittävän tehokkaita valvontatoimenpiteitä, jotka on mukautettu Suomen nautakarjojen erityiseen terveydentilaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Nautakarjan virallisesti luomistaudista vapaan aseman säilyttämiseksi Suomessa on täytettävä seuraavat edellytykset: - jokaisesta luomistautiin sairastuneeksi epäillystä nautaeläimestä on ilmoitettava toimivaltaisille viranomaisille, ja sille on suoritettava viralliset luomistautikokeet, joihin sisältyy vähintään kaksi serologista komplementinsitoutumiskoetta sekä mikrobiologinen tutkimus luomistapauksessa otetuista tarkoituksenmukaisista näytteistä, - tarkkailuaikana, jota jatketaan kunnes ensimmäisessä luetelmakohdassa tarkoitetuissa kokeissa on saatu negatiiviset tulokset, virallisesti luomistaudista vapaa asema peruutetaan sen karjan osalta, jossa epäilty tai epäillyt nautaeläimet ovat. 2 artikla Yksityiskohtaisia tietoja positiivisesti reagoineista karjoista sekä epidemiologinen kertomus annetaan viipymättä tiedoksi komissiolle. 3 artikla Tätä päätöstä noudatetaan Norjan, Itävallan, Suomen ja Ruotsin liittymissopimuksen voimaantulopäivästä ja edellyttäen, että se tulee voimaan. 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä joulukuuta 1994. Komission puolesta René STEICHEN Komission jäsen (1) EYVL N:o 121, 29.7.1964, s. 1977/64 (2) EYVL N:o L 201, 4.8.1994, s. 26
94/877/EY: Komission päätös, tehty 21 päivänä joulukuuta 1994, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta tehdyn päätöksen 93/52/ETY muuttamisesta



Virallinen lehti nro L 352 , 31/12/1994 s. 0102 - 0102



KOMISSION PÄÄTÖS, tehty 21 päivänä joulukuuta 1994, luomistautia (Br. melitensis) koskevien edellytysten täyttämisen toteamisesta tietyissä jäsenvaltioissa ja tietyillä alueilla ja näille jäsenvaltioille ja alueille tästä taudista virallisesti vapaan jäsenvaltion tai alueen aseman vahvistamisesta tehdyn päätöksen 93/52/ETY muuttamisesta (94/877/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY(1), ja erityisesti sen liitteessä A olevan 1 luvun II osan, sekä katsoo, että päätöksessä 93/52/ETY(2), komissio toteaa tiettyjen jäsenvaltioiden tai alueiden täyttävän luomistautia (Br. melitensis) koskevat edellytykset ja tunnustaa tiettyjen jäsenvaltioiden tai alueiden tästä taudista virallisesti vapaan aseman, komissio on tehnyt Tanskaa koskevan päätöksen 93/77/ETY(3) luomistaudin (Br. melitensis) osalta, jota sovelletaan 31 päivään joulukuuta 1994 asti, Tanska täyttää 1 päivästä tammikuuta 1995 alkaen määrätyt edellytykset, jotta se voitaisiin tunnustaa luomistaudista virallisesti vapaaksi, Tanska sitoutuu lisäksi täyttämään direktiivin 91/68/ETY liitteessä A olevan 1 luvun II osan 2 kohdassa annetut määräykset; sen vuoksi Tanskalle olisi annettava luomistaudista (Br. melitensis) virallisesti vapaan jäsenvaltion asema ja muutettava sen seurauksena päätöstä 93/52/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 93/52/ETY liitteeseen I "JÄSENVALTIOT" rivi seuraavasti. " - Tanska". 2 artikla Tätä päätöstä noudatetaan 1 päivästä tammikuuta 1995 alkaen. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 46, 19.2.1991, s. 19 (2) EYVL N:o L 13, 21.1.1993, s. 14 (3) EYVL N:o L 30, 6.2.1993, s. 63
94/989/EY: Komission päätös, tehty 21 päivänä joulukuuta 1994, Kanadasta peräisin olevien kalastustuotteiden tuontia koskevista erityisvaatimuksista tehdyn päätöksen 93/495/ETY muuttamisesta



Virallinen lehti nro L 378 , 31/12/1994 s. 0064 - 0066

Suomenk. erityispainos Alue 3 Nide 65 s. 0294

Ruotsink. erityispainos Alue 3 Nide 65 s. 0294



KOMISSION PÄÄTÖS, tehty 21 päivänä joulukuuta 1994, Kanadasta peräisin olevien kalastustuotteiden tuontia koskevista erityisvaatimuksista tehdyn päätöksen 93/495/ETY muuttamisesta (94/989/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan 5 kohdan, sekä katsoo, että Kanadan yhteisöön tapahtuvaa kalastustuotteiden tuontia varten hyväksymien laitosten ja uivien jalostamoiden luettelo vahvistetaan komission päätöksessä 93/495/ETY(2), sellaisena kuin se on viimeksi muutettuna päätöksellä 94/674/EY(3); tätä luetteloa voidaan muuttaa Kanadan toimivaltaisen viranomaisen toimitettua uuden luettelon, Kanadan toimivaltainen viranomainen on toimittanut uuden luettelon, johon on lisätty 39 laitosta, josta on poistettu 9 laitosta ja jossa on muutettu 6 laitoksen tiedot, tämän vuoksi on tarpeen muuttaa hyväksyttyjen laitosten luettelo, ja tässä päätöksessä määrätyt toimenpiteet on vahvistettu komission päätöksessä 90/13/ETY(4) käyttöön otettua menettelyä noudattaen, ON TEHNYT TÄMÄN PÄÄTÖKSEN: 1 artikla Muutetaan päätöksen 93/495/ETY liite B seuraavasti: 1 Poistetaan seuraavat laitokset: ">TAULUKON PAIKKA> " 2 Lisätään seuraavat laitokset numerojärjestyksessä: ">TAULUKON PAIKKA> " 3. Korvataan seuraavien laitosten tiedot: ">TAULUKON PAIKKA> " tiedoilla: ">TAULUKON PAIKKA> " 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 268, 24.9.1991, s. 15 (2) EYVL N:o L 232, 15.9.1993, s. 43 (3) EYVL N:o L 267, 18.10.1994, s. 15 (4) EYVL N:o L 8, 11.1.1990, s. 70
Virallinen lehti nro L 352 , 31/12/1994 s. 0064 - 0064



KOMISSION PÄÄTÖS, tehty 3 päivänä joulukuuta 1997, Belgian esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan ranskan- ja hollanninkielinen teksti on todistusvoimainen) (97/855/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 97/27/EY (2), ja erityisesti sen 8 artiklan 2 kohdan c alakohdan, sekä katsoo, että Belgian 26 päivänä maaliskuuta 1997 komissiolle esittämässä pyynnössä, jonka komissio vastaanotti 3 päivänä huhtikuuta 1997, oli 8 artiklan 2 kohdan c alakohdassa vaaditut tiedot; pyyntö koskee ECE-säännössä (Yhdistyneiden Kansakuntien Euroopan talouskomission säännöt) N:o 7 tarkoitettuun luokkaan ECE S3 luokitellun ja ECE-säännön N:o 48 mukaisesti asennetun kolmannen jarruvalaisintyypin asentamista tietyntyyppiseen ajoneuvoon, pyynnössä esitetyt syyt ovat perusteltuja, ja niiden mukaan kyseiset jarruvalaisimet ja niiden asentaminen eivät ole moottoriajoneuvojen ja niiden perävaunujen äärivalaisimia, etuvalaisimia, takavalaisimia ja jarruvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/758/ETY (3), sellaisena kuin se on viimeksi muutettuna komission direktiivillä 97/30/EY (4), vaatimusten mukaisia eivätkä moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/756/ETY (5), sellaisena kuin se on viimeksi muutettuna komission direktiivillä 97/28/EY (6), vaatimusten mukaisia; kokeiden ja koetulosten kuvaukset sekä ECE-sääntöjen N:o 7 ja 48 noudattaminen takaavat tarpeellisen turvallisuustason, asiaa koskevia yhteisön direktiivejä muutetaan kyseisten jarruvalaisimien tuotannon ja niiden asentamisen mahdollistamiseksi, ja tässä päätöksessä määrätty toimenpide on direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Hyväksytään Belgian poikkeuspyyntö, joka koskee ECE-säännössä N:o 7 tarkoitettuun luokkaan ECE S3 luokitellun ja ECE-säännön N:o 48 mukaisesti asennetun kolmannen jarruvalaisintyypin tuotantoa ja asentamista ajoneuvotyyppiin, johon se on tarkoitettu. 2 artikla Tämä päätös on osoitettu Belgian kuningaskunnalle. Tehty Brysselissä 3 päivänä joulukuuta 1997. Komission puolesta Martin BANGEMANN Komission jäsen (1) EYVL L 42, 23.2.1970, s. 1 (2) EYVL L 233, 25.8.1997, s. 1 (3) EYVL L 262, 27.9.1976, s. 54 (4) EYVL L 171, 30.6.1997, s. 25 (5) EYVL L 262, 27.9.1976, s. 1 (6) EYVL L 171, 30.6.1997, s. 1
94/865/EY: Komission päätös, tehty 20 päivänä joulukuuta 1994, Yhdistyneen kuningaskunnan esittämien SVC:tä (Spring viremia of carp) koskevien ohjelmien hyväksymisestä ja tiettyjä Isoon-Britanniaan, Pohjois-Irlantiin, Mansaarelle ja Guernseyhin lähetettäviä kalalajeja koskevien lisätakeiden määrittelemisestä tehdyn päätöksen 93/44/ETY muuttamisesta



Virallinen lehti nro L 352 , 31/12/1994 s. 0075 - 0075

Suomenk. erityispainos Alue 3 Nide 65 s. 0207

Ruotsink. erityispainos Alue 3 Nide 65 s. 0207



KOMISSION PÄÄTÖS, tehty 20 päivänä joulukuuta 1994, Yhdistyneen kuningaskunnan esittämien SVC:tä (Spring viremia of carp) koskevien ohjelmien hyväksymisestä ja tiettyjä Isoon-Britanniaan, Pohjois-Irlantiin, Mansaarelle ja Guernseyhin lähetettäviä kalalajeja koskevien lisätakeiden määrittelemisestä tehdyn päätöksen 93/44/ETY muuttamisesta (94/865/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on muutettuna direktiivillä 93/54/ETY(2), ja erityisesti sen 12 artiklan 3 kohdan, sekä katsoo, että komissio on hyväksynyt päätöksellä 93/44/ETY(3) Yhdistyneen kuningaskunnan esittämät SVC:tä koskevat ohjelmat, näiden ohjelmien hyväksymisen seurauksena lisätakeet on täytettävä, jos tiettyjä kalalajeja tuodaan näiden ohjelmien kohteena oleville alueille, direktiivin 93/54/ETY antamisen vuoksi olisi määriteltävä lajit, joihin lisätakeita sovelletaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/44/ETY seuraavasti: 1) Korvataan 2 artiklan 1 kohdan johdantovirke seuraavasti: "1 Liitteessä tarkoitettuihin SVC:lle alttiisiin lajeihin kuuluvien elävien kalojen ja niiden mätimunien, joita ei ole tarkoitettu suoraan elintarvikkeeksi, tuontia 1 artiklassa tarkoitetuille alueille koskevat:" 2) Lisätään liite seuraavasti: "LIITE SVC:lle alttiit lajit Cyprinus carpio Ctenopharyngodon idella Hypophtalmichtys-suvun lajit Carassius auratus Rutilus rutilus Scardinius erythrophtalmus Tinca tinca Leuciscus idus Carassius carassius Silurus glanis Esox lucius" 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1994. Komission puolesta René STEICHEN Komission jäsen (1) EYVL N:o L 46, 19.2.1991, s. 1 (2) EYVL N:o L 175, 19.7.1993, s. 34 (3) EYVL N:o L 16, 25.1.1993, s. 53
94/973/EY: Komission päätös, tehty 28 päivänä joulukuuta 1994, eläintauti-ilmoitusten koodeista tehdyn päätöksen 90/442/ETY muuttamisesta seitsemännen kerran Ruotsin osalta



Virallinen lehti nro L 371 , 31/12/1994 s. 0049 - 0050

Suomenk. erityispainos Alue 3 Nide 65 s. 0276

Ruotsink. erityispainos Alue 3 Nide 65 s. 0276



KOMISSION PÄÄTÖS, tehty 28 päivänä joulukuuta 1994, eläintauti-ilmoitusten koodeista tehdyn päätöksen 90/442/ETY muuttamisesta seitsemännen kerran Ruotsin osalta (94/973/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläintauti-ilmoitusten koodeista päivänä 25 heinäkuuta 1990 tehdyn komission päätöksen 90/442/ETY(1), sellaisena kuin se on viimeksi muutettuna 20 päivänä joulukuuta 1994 tehdyllä päätöksellä(2), ja erityisesti sen 1 artiklan toisen alakohdan, sekä katsoo, että komission päätöksessä 84/90/ETY(3), sellaisena kuin se on viimeksi muutettuna päätöksellä 89/163/ETY(4), määrätään eläintaudeista ilmoittamisen muodosta, ja liittymisen vuoksi olisi Ruotsille ja Ruotsin alueille annettava koodit, ON TEHNYT TÄMÄN PÄÄTÖKSEN: 1 artikla Muutetaan päätös 90/442/ETY seuraavasti. 1) Lisätään liitteeseen V rivi seuraavasti: "Ruotsi 16". 2) Lisätään liitteeseen VI tämän päätöksen liite. 2 artikla Tätä päätöstä noudatetaan Norjan, Itävallan, Suomen ja Ruotsin liittymissopimuksen voimaantulopäivästä ja edellyttäen, että se tulee voimaan. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä joulukuuta 1994. Komission puolesta René STEICHEN Komission jäsen (1) EYVL N:o L 277, 21.8.1990, s. 39 (2) Komission päätös, tehty 20 päivänä joulukuuta 1994, eläintauti-ilmoitusten koodeista päivänä 25 heinäkuuta 1990 tehdyn päätöksen 90/442/ETY muuttamisesta kuudennen kerran Suomen osalta. Päätöstä ei ole julkaistu: C(94) 3695 (3) EYVL N:o L 50, 21.2.1984, s. 10 (4) EYVL N:o L 61, 4.3.1989, s. 49 LIITE " LIITE VI >VIITTAUS KAAVIOON> >KAAVION ALKU> >KAAVION LOOPU>
94/981/EY: Neuvoston päätös, annettu 22 päivänä joulukuuta 1994, Euroopan yhteisöjen ja niiden jäsenvaltioiden sekä Bulgarian tasavallan välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan tekemisestä



Virallinen lehti nro L 378 , 31/12/1994 s. 0001 - 0004

Suomenk. erityispainos Alue 11 Nide 37 s. 0290

Ruotsink. erityispainos Alue 11 Nide 37 s. 0290



NEUVOSTON PÄÄTÖS, tehty 22 päivänä joulukuuta 1994, Euroopan yhteisöjen ja niiden jäsenvaltioiden sekä Bulgarian tasavallan välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kaupan liitännäistoimenpiteitä koskevan väliaikaisen sopimuksen toisen lisäpöytäkirjan tekemisestä (94/981/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon 9 ja 10 päivänä joulukuuta 1994 Essenissä kokoontuneen Eurooppa-neuvoston päätelmät, ottaa huomioon komission ehdotuksen, sekä katsoo, että komissio on neuvotellut yhteisöjen puolesta Bulgarian tasavallan kanssa tehdyn kauppaa ja kaupan liitännäistoimenpiteitä koskevan väliaikaisen sopimuksen(1) ja Eurooppa-sopimuksen toisen lisäpöytäkirjan, ja on tarpeen hyväksyä tämä toinen lisäpöytäkirja, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisöjen ja niiden jäsenvaltioiden sekä Bulgarian tasavallan välisen Eurooppa-sopimuksen ja Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kaupan liitännäistoimenpiteitä koskevan väliaikaisen sopimuksen toinen lisäpöytäkirja. Toinen lisäpöytäkirjan teksti on tämän päätöksen liitteenä. 2 artikla Hyväksytään perustamissopimuksen liitteeseen II kuuluvia maataloustuotteita, joihin sovelletaan ja yhteisessä markkinajärjestelyssä maksujärjestelmää tai tulleja, sekä CN-koodeihin 0711 90 40, 2003 10 20 ja 2003 10 30 kuuluvia tuotteita koskevat toisen lisäpöytäkirjan 3 artiklan soveltamismääräykset maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 26 artiklassa(2) määrättyä menettelyä noudattaen tai muiden markkinajärjestelystä annettujen asetusten vastaavien määräysten mukaisesti. Jos pöytäkirjan soveltaminen vaatii tiivistä yhteistyötä Bulgarian kanssa, komissio voi toteuttaa kaikki tarvittavat toimenpiteet tämän yhteistyön varmistamiseksi. 3 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa toinen lisäpöytäkirja Euroopan yhteisön puolesta. Neuvoston puheenjohtaja antaa toisen lisäpöytäkirjan 8 artiklassa määrätyn tiedon Euroopan yhteisön puolesta. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER (1) EYVL N:o L 323, 23.12.1993, s. 2 (2) EYVL N:o L 148, 28.6.1968, s. 13. Asetus sellaisena kuin seonviimeksi muutettuna asetuksella (EY) N:o 1880/94 (EYVL N:o L 197, 30.7.1994, s. 21)